Јавни позив о ванредној мери подршке произвођачима млека у праху

Овом уредбом утврђује се ванредна интервентна мера подршке произвођачима кондиторских
производа за откуп млека у праху, начин њеног спровођења, као и финансијска средства за њено
спровођење.

Право на одобравање подршке у складу са овом уредбом, остварује произвођач кондиторских
производа ако:
1) је најкасније до дана 31. децембра 2022. године регистрован за обављање делатности
производње какаоа, чоколаде и кондиторских производа, шифра делатности 10.82;
2) у Агенцији за привредне регистре није регистровано:
(1) да му је изречена правноснажна судска или управна мера забране обављања делатности,
(2) да је осуђиван због привредног преступа,
(3) поступак ликвидације или стечаја, нити је престао да постоји услед судске или одлуке другог
органа са обавезујућом снагом;
3) има измирене доспеле обавезе по основу јавних прихода на дан подношења захтева за
одобравање права на подршку;
4) има важећу понуду за откуп млека у праху произведеног од млека домаћег порекла (у даљем
тексту: млеко у праху), издату од стране млекаре регистроване за обављање делатности прераде
млека и производње сирева, шифра делатности 10.51 (у даљем тексту: млекара);
5) није започео реализацију откупа млека у праху по понуди из тачке 4) овог члана пре доношења
решења којим се одобрава право на подршку у складу са овом уредбом;
6) млекара понуђач и подносилац захтева нису повезана лица у складу са законом којим се
уређују привредна друштва.

Подносилац захтева може поднети само један захтев на основу једног јавног позива.

Уз образац захтева за исплату доставља се:
1) рачун за реализовани откуп млека у праху у складу са решењем о одобравању права на
подршку;
2) отпремница за реализовани откуп млека у праху у складу са решењем о одобравању права на
подршку;
3) доказ о извршеном плаћању млека у праху које је предмет подршке, и то: потврда о преносу
средстава или извод, оверени од стране банке.

Управа врши административну обраду провером захтева за исплату подршке, провером
података из захтева, документације приложене уз захтев, као и увидом у службене евиденције.

Милош Јелић , саветодавац за рурални развој